FORDULAT  /  AUTÓS–MOTOROS ISKOLA
VÁLLALKOZÁSI FELTÉTELEK ÉS ÍRÁSOS TÁJÉKOZTATÓ
Normál „A” kategóriás, korlátozás nélküli motorkerékpár-vezetői képzés
A dokumentum kizárólag az előzetes „A1” vagy „A2” motorkerékpár-vezetői jogosultság nélküli, normál „A” képzési konstrukcióra vonatkozik. A kategóriabővítések feltételeit külön tájékoztatók tartalmazzák. 
	Képzés
	Normál „A” – teljesítménykorlátozás nélkül

	Képző szerv
	Fordulat Szolgáltató Kft.

	Ügyfélfogadás
	1134 Budapest, Kassák Lajos utca 32.

	Tájékoztató szerinti teljes alapdíj
	409 100 Ft (pótórák és egyéb külső költségek nélkül)

	Elméleti oktatás
	28 tanóra tanteremben, vagy e-learning

	Gyakorlati képzés
	Minimum 26 tanóra + díjfizetés szempontjából 1 vizsgaóra; 390 km


1. A képző szerv adatai
	Hivatalos cégnév
	Fordulat Szolgáltató Korlátolt Felelősségű Társaság

	Rövidített cégnév
	Fordulat Szolgáltató Kft.

	Cégforma
	Korlátolt Felelősségű Társaság

	Autósiskola neve
	Fordulat Autós-Motoros Iskola

	Székhely / telephely
	1147 Budapest, Kerékgyártó utca 108. | +36 70 883 8484

	Ügyfélfogadás / telephely
	1134 Budapest, Kassák Lajos utca 32. | +36 70 883 8484

	Cégjegyzékszám
	01-09-186175

	Adószám
	24856915-1-42

	Felnőttképzési nyilvántartási szám
	B/2020/001772

	Intézményi lajstromszám
	6915

	Iskolavezető
	Hartman Sándor | +36 70 883 8484, info@fordulatjogositvany.hu

	Telefon
	+36 70 883 8484

	E-mail
	info@fordulatjogositvany.hu

	Honlap
	www.fordulatjogositvany.hu


1.1. Ügyfélfogadás
Hétfő–csütörtök 10:00–18:00; péntek 10:00–15:00. Szombaton és vasárnap nincs ügyfélfogadás. Személyes ügyintézés előzetes időpontfoglalás nélkül is lehetséges, de az előzetes időpontegyeztetés ajánlott.
2. A képzésre jelentkezés és a felvétel feltételei
Jelentkezni személyesen, e-mailben vagy az autósiskola online jelentkezési lehetőségén keresztül lehet. 
Szükséges iratok: érvényes személyi igazolvány vagy útlevél vagy kártyaformátumú vezetői engedély, lakcímkártya, és ha van, akkor vezetői engedély
Nem magyar állampolgárokat illető különös feltételek:
- magyarországi lakcímkártya, vagy minimum 6 hónapos tartózkodási engedély
- iskolai végzettségről szóló bizonyítvány eredetije és annak hiteles fordítása, valamint hatáskörrel rendelkező magyar hatóság által hozott határozat, hogy a szóban forgó okmány legalább alapfokú végzettséget igazol (hiteles fordítás és határozat nem kötelező, ha az adott okirat tartalmában és formájában szerepel a közlekedési hatóság által létrehozott mintatárban)
2.1. Életkori és iskolai előfeltételek
A normál „A” kategóriás tanfolyam legkorábban a 23. életév és 6 hónap betöltésétől kezdhető meg; a kategória megszerzésének életkori feltétele főszabály szerint a betöltött 24. életév.
Elméleti vizsga legkorábban a 23. életév és 9 hónap betöltése után tehető.
A tanuló nyilatkozik az alapfokú iskolai végzettségéről (legalább 8 általános osztály), amelyet az első hatósági vizsgán, jogszabály szerint igazolnia kell, de legkésőbb a következő vizsga foglalása előtt, különben nem foglalható a tanulónak újabb vizsgaidőpont. 
Az alapfokú iskola végzettséget az alábbi módokon lehet igazolni: 
● korábban szerzett, más kategóriára érvényes jogosítvánnyal 
● a személyazonosító okmányokba Magyarországon bejegyzett, saját jogon szerzett doktori címmel, 
● az iskolai végzettség igazolására szóló okmány eredeti-, vagy közjegyző, vagy a kiállító által hitelesített példányával, külföldi bizonyítványok és oklevelek esetén az eredeti okmánnyal és annak hiteles fordításával, (a hiteles fordítás nem kötelező, ha az oklevél vagy bizonyítvány adott tartalmában és formájában szerepel a közlekedési hatóság által létrehozott „Bizonyítvány és oklevél mintatár”-ban), valamint 
● a külföldi bizonyítványok és oklevelek esetén olyan - hatáskörrel rendelkező - magyar hatóság által hozott elismerő határozattal, honosítási záradékkal, hatósági bizonyítvánnyal, hatósági igazolással, tájékoztatással vagy három hónapnál nem régebbi Magyarországon felsőoktatási intézmény által kiállított hallgatói jogviszony igazolással, amely kimondja, hogy az adott bizonyítvány vagy oklevél legalább alapfokú végzettséget igazol vagy annak meglétét előfeltételezi.
2.2. Egészségi és egyéb alkalmasság
Szükséges az 1. alkalmassági csoport szerinti, érvényes egészségi alkalmasság (megfelelő a 2. alk. csoport szerinti is). Ennek igazolása a hatályos eljárási rend szerint orvosi véleménnyel, megfelelő vezetői engedéllyel. 
A tanuló nem állhat a képzést vagy vizsgázást kizáró hatósági eltiltás alatt, járművezetésre közlekedésbiztonsági szempontból nem lehet alkalmatlan.
Pályaalkalmassági (PÁV) vizsgálatot alapesetben a tanulónak nem kell végeztetnie. PÁV vizsgálatra csak öt alkalommal sikertelen gyakorlati forgalmi vizsgát követő újabb vizsga letétele előtt van szükség.
3. Az elméleti képzés
3.1. Tantermi képzés
Az iskola által vállalt tantermi elméleti képzés összesen 28 tanóra. Egy tanóra 45 perc. A 24/2005. (IV. 21.) GKM rendelet 3. mellékletének a normál „A” kategóriára előírt jogszabályi minimuma 22 tanóra; a Fordulat Autósiskola ennél bővebb, 28 tanórás programot biztosít.
	Elméleti tantárgy
	Vállalt óraszám

	Közlekedési alapismeretek (KRESZ)
	16 tanóra

	Járművezetés elmélete
	8 tanóra

	Szerkezeti és üzemeltetési ismeretek
	4 tanóra

	Összesen
	28 tanóra


Tantermi oktatás helyszíne: 1134 Budapest, Kassák Lajos utca 32. A beosztást az iskola közli. A tanórákon a jelenlétet az előírt módon dokumentálják. A kötelezően pótolandó hiányzást a tanuló – előzetes egyeztetést követően – egy későbbi tanfolyam megfelelő óráján díjmentesen pótolhatja; a pótlás nem mentesít a vizsgára bocsátás feltételei alól.
3.2. E-learning képzés
Az elméleti tananyag otthonról, internet-hozzáféréssel, az e-Titán elektronikus oktatórendszerben teljesíthető. A tananyag elsajátításának ütemét a tanuló választja meg. Az elméleti képzés teljesítését az akkreditált rendszerben kiállított elektronikus igazolás tanúsítja.
Aktiválás: a regisztrációs e-mail megérkezésétől számított három hónapon belül a képzést meg kell kezdeni.
Alap-hozzáférés: az első tananyagindítástól számított legfeljebb 180 nap, ezen belül 75 óra felhasználási keret.
Póthozzáférés: 30 nap / 10 óra, alkalmanként 5 000 Ft; a jogszabályi vizsgahatáridőket a póthozzáférés nem hosszabbítja meg.
Választható, elsősegély-tananyaggal bővített e-learning: az alapdíjon felül 2 000 Ft; nem helyettesíti az elsősegélyvizsgát.
3.3. AZ EGYES TANTÁRGYAK HALLGATÁSA ÉS VIZSGÁJA ALÓLI MENTESÍTÉS FELTÉTELEI
Az egyes tantárgyak hallgatása vagy vizsgája alóli mentesség kizárólag az alkalmazandó jogszabályokban meghatározott feltételekkel állapítható meg (24/2005. (IV. 21.) GKM rendelet 3. számú melléklet, 11/2023.(VI.23.) ÉKM rendelet)
4. A gyakorlati képzés
A gyakorlati képzés az előírt elméleti vizsgakötelezettség sikeres teljesítése után kezdhető meg. Egy gyakorlati tanóra 50 perc. A tanuló az oktatás időpontjait közvetlenül a gyakorlati oktatóval egyezteti.
	Képzési szakasz
	Kötelező minimum

	Alapoktatás – járműkezelés
	10 tanóra/ 500 perc

	Főoktatás – városi vezetés
	11 tanóra/ 550 perc

	Főoktatás – országúti vezetés
	5 tanóra/ 250 perc

	Összes kötelező gyakorlati oktatás
	26 tanóra / 1300 perc

	Kötelező menettávolság
	legalább 390 km

	Díjfizetés szempontjából
	26 oktatási óra + 1 forgalmi vizsgaóra


A főoktatás csak sikeres járműkezelési vizsga után kezdhető meg. A 390 km-es minimális menettávolság teljesítése a forgalmi vizsgára bocsátás feltétele. A vezetési teljesítést az előírt vezetési karton vagy annak jogszerű elektronikus megfelelője dokumentálja.
4.1. Oktatójármű és helyszínek
A Fordulat Autósiskola az „A” kategóriás képzéshez Honda CBF600N motorkerékpárt biztosít; a jármű használatának díját az oktatási óradíj tartalmazza. A gyakorlati oktatás az alábbi tanpályákon és az azokhoz kapcsolódó forgalmi útvonalakon történik:
Budapest XIV. kerület, Írottkő park 1.
Budapest, Budaörsi úti Virágpiac tanpályája.
Saját motor használatának műszaki feltételei: oldalkocsi nélküli kétkerekű motorkerékpár legalább 595 cm³ hengerűrtartalommal, legalább 50 kW teljesítménnyel és legalább 180 kg terheletlen tömeggel.
Automata járművel teljesített gyakorlati tanfolyam esetén bekerül a vezetői engedélybe a kategória mellé a 78-as kód és csak olyan járművet lehet vele vezetni, amely automata sebességváltóval rendelkezik. E korlátozás feloldása tanfolyammentes gyakorlati vizsga/vizsgák – ha a kategóriához külön járműkezelési vizsga is elő van írva -  teljesítésével lehetséges. Szükség szerint a tájékoztatóban szereplő óradíjon gyakorlati tanórák igényelhetőek a felkészüléshez.
4.2. Pótórák és a képzés szüneteltetése
Ha az előírt menettávolság nem teljesült, további képzés szükséges annak eléréséig. Ha az oktató a kötelező óraszám teljesítése után további felkészülést javasol, a tanulóval egyeztetett gyakorlati pótórák vehetők igénybe. A pótórák óradíja megegyezik az adott tanulóra irányadó gyakorlati alapóradíjjal.
A tanuló elméleti- és gyakorlati vezetési pótórákat igényelhet egyénileg webes felületéről, választott gyakorlati oktatójától, illetve az autósiskola ügyfélszolgálatán keresztül.
A tanuló saját kérésére a gyakorlati képzést átmenetileg szüneteltetheti; ezt elegendő közvetlenül az oktatóval egyeztetnie. A képzés folytatása a jogszabályi határidők és az oktatói kapacitás függvénye. A szüneteltetés nem hosszabbítja meg automatikusan a sikeres elméleti vizsga érvényességét.
5. Motoros védőfelszerelés és biztonság
A tanuló a gyakorlati oktatásra és vizsgára saját költségén, megfelelő állapotú és méretű, a tantervi és vizsgakövetelményeknek megfelelő védőfelszerelésben köteles érkezni. Az autósiskola korlátozott számban és méretben tud védőfelszerelést biztosítani.
Motoros bukósisak (szabvány szerinti)
Szemvédő, ha a sisak nem biztosít megfelelő védelmet
Motoros védőkabát protektorokkal
Motoros védőnadrág protektorokkal vagy zárt nadrág kiegészítő protektorral
Motoros védőkesztyű protektorral
Motoros csizma vagy megfelelő védőlábbeli
Hiányos, nem megfelelő vagy a biztonságos járművezetésre alkalmatlan felszerelés esetén az oktató az oktatást nem tarthatja meg. Ha az elmaradás a tanuló felróható mulasztásából ered, a lefoglalt óra teljes díja fizetendő; a meg nem tartott tanóra a kötelező óraszámba nem számítható be. Az oktatásban csak vezetésre alkalmas, pihent, alkohol és befolyásoló szerek hatásától mentes állapotban lehet részt venni.
6. A vizsgák és a vizsgahatáridők
6.1. Vizsgasorrend és a vizsgára bocsátás
A vizsgák sorrendje: (1) számítógépes közlekedési alapismeretek vizsga, (2) járműkezelési vizsga, (3) forgalmi vizsga. Az ötödik sikertelen forgalmi vizsga esetén, a tanulónak PÁV vizsgálaton kell részt venni. Az előírt vizsgálatokat a hatályos 41/2004. (IV. 7.) GKM rendelet tartalmazza. A gyakorlati vizsgák feltétele a megfelelő előzetes vizsgaeredmény, az előírt képzés teljesítése, az alkalmassági és életkori követelmények teljesülése, valamint az esedékes vizsgadíj megfizetése.
Az első hatósági vizsgán be kell mutatni az alapfokú iskolai végzettséget igazoló okiratot, ha annak ellenőrzése korábban nem történt meg a jogszabály szerinti módon. A vizsgázó a megfelelő, érvényes személyazonosító okmányát és – ha van – vezetői engedélyét, valamint a vizsgaszervező által kért igazolásokat köteles magával vinni.
Ha az érvényes okmányok közül valamelyik hiányzik, vagy a vizsgázó vizsgára alkalmatlan állapotban jelenik meg, akkor a vizsgán nem vehet részt, és a következő vizsgára csak új vizsgadíj befizetésével jelentkezhet.
6.2. Jogszabályi határidők
Az elméleti tanfolyam kezdetétől az első elméleti vizsgaeseményig kevesebb mint 9 hónap telhet el.
A tanfolyam kezdetétől számított 12 hónapon belül sikeres elméleti vizsgát kell tenni; ellenkező esetben az elméleti képzés ismétlése szükséges.
A sikeres közlekedési alapismeretek vizsgát követő két éven belül a teljes vizsgakövetelményt – így a sikeres forgalmi vizsgát – teljesíteni kell.
A normál „A” kategória gyakorlati vizsgáira a 24. életév betöltése után lehet jelentkezni a vonatkozó előírások szerint.
6.3. Vizsgalemondás és távolmaradás
A vizsga a vizsgát megelőző 8. naptári napig mondható le úgy, hogy a vizsgadíj ne kerüljön végleges levonásra. Meg nem jelenéskor, illetve határidőn túli lemondáskor az új vizsga rendszerint ismételt díjfizetéshez kötött; önhibán kívüli mulasztás igazolására a Vizsgaközpont aktuális szabályai szerint kérelem terjeszthető elő. A vizsga helyét és idejét a Vizsgaközpont állapítja meg.
Az autósiskola azt kéri, hogy a tanuló a már kitűzött vizsga lemondási szándékát legalább 10 naptári nappal a vizsga előtt telefonon vagy e-mailben jelezze. Az iskola a rendelkezésére álló hatósági rendszerben intézi a lemondást. 
7. Képzési, vizsga- és egyéb díjak
	Díjtétel
	Összeg

	Elmélet – tantermi 28 tanóra vagy alap e-learning
	37 900 Ft

	Választható e-learning elsősegély-tananyag felára
	2 000 Ft

	E-learning póthozzáférés – 30 nap / 10 óra
	5 000 Ft

	Gyakorlati alap- és pótóra (50 perc)
	11 800 Ft / óra

	Kötelező 26 óra + 1 díjazott vizsgaóra (27 × 11 800 Ft)
	318 600 Ft

	Közlekedési alapismeretek (KRESZ) vizsga
	12 700 Ft

	Járműkezelési vizsga
	10 900 Ft

	Forgalmi vizsga
	29 000 Ft

	Három alapvizsga összesen
	52 600 Ft

	Teljes alap képzési és vizsgadíj
	409 100 Ft


Egyéb díjak
	Orvosi alkalmassági papír kiállítása, háziorvosnál fizetendő
50 év alatt: 7.200 Ft (10 év érvényesség)
50–60 év között: 4.800 Ft (5 év érvényesség)
60–70 év között: 2.500 Ft (3 év érvényesség)
70 év felett: 1.700 Ft (2 év érvényesség)
A közúti elsősegélynyújtó vizsga díja 2026. január 1-jétől 20 900 Ft, Magyar Vöröskeresztnél fizetendő. 
A jogosítvány kiállításának illetéke alapeljárásban 6.900 Ft, de az első jogosítvány kiváltása 25 éves kor alatt illetékmentes!
7.1. A befizetés ütemezése
	Részlet / esedékesség
	Összeg

	I. részlet – beiratkozáskor (elmélet 37 900 Ft + három alapvizsga 52 600 Ft)
	90 500 Ft

	II. részlet – a rutin-, illetve járműkezelési oktatás megkezdése előtt
	159 300 Ft

	III. részlet – a forgalmi oktatás megkezdése előtt
	159 300 Ft

	Összesen – kamatmentes részletekben
	409 100 Ft


A vizsgadíjak előzetes beszedése nem jelent automatikus vizsgaidőpont-garanciát. Az autósiskola a befizetett hatósági vizsgadíjakat elszámolás céljából kezeli. A későbbi hatósági vizsgadíjváltozásból eredő különbözetet a vonatkozó jogszabályi feltételek szerint kell kezelni.
7.2. Fizetési módok
Készpénz: személyesen a 1134 Budapest, Kassák Lajos utca 32. szám alatti ügyfélfogadó irodában.
Banki átutalás: Fordulat Szolgáltató Kft., 30400001-00000000-51784780
Online bankkártya: az e-Titán rendszerben, az elméleti és gyakorlati képzési díjakra és a rendszerben elérhető vizsgadíjakra is.
A képzési díj beszedésére és bizonylatolására kizárólag a képző szerv jogosult. A szakoktató a tanulótól oktatási díjat vagy más ellenértéket nem vehet át.
7.3. Árváltoztatás és díjgarancia
A gyakorlati óradíjat az autósiskola az első ténylegesen megtartott gyakorlati órától számított 3 hónapig garantálja. Az új óradíjakat a honlapon teszi közzé. A már befizetett, de még le nem vezetett gyakorlati órákat a tanuló a befizetéskor érvényes óradíjon teljesítheti, a 3 hónapos garanciaidő lejárta után is. Az óradíj változása ezekre az órákra utólagos pótdíjat nem eredményez.
8. Gyakorlati időpontok lemondása és elmaradása
A tanuló a gyakorlati óra lemondását közvetlenül a gyakorlati oktatónak, telefonon vagy üzenetben köteles jelezni. A megbeszélt kezdési időpont előtt legalább 48 órával közölt lemondás díjmentes. A 48 órán belüli, a tanulónak felróható lemondás vagy előzetes értesítés nélküli távolmaradás esetén a teljes lefoglalt óradíj fizetendő. A meg nem tartott óra nem minősül teljesített gyakorlati tanórának.
Amennyiben az óra az iskola vagy az oktató érdekkörében felmerült okból, illetve a biztonságos motoros oktatást akadályozó időjárás vagy egyéb objektív körülmény miatt marad el, az elmaradt óra díja nem kerül felszámításra.
9. Iskolaváltás, megszűnés és elszámolás
A tanuló jogosult képzését másik képző szervnél folytatni. Az áthelyezéshez szükséges képzési igazolást a Fordulat Autósiskola a tanuló írásban vagy igazolható módon közölt kérésétől számított 3 munkanapon belül kiállítja és átadja. A képző szerv a teljesített szolgáltatásokat elszámolja. A fel nem használt, visszajáró képzési díjat az elszámolás lezárását követő 8 naptári napon belül visszatéríti. Másik iskolából érkező tanuló részére – ha az adott átvételi helyzetben alkalmazandó – 19 500 Ft külön vizsgaszervezési és adminisztrációs díjat számít fel; ez nem hatósági vizsgadíj.
9.1. E-learning díj visszatérítése
Amennyiben az e-learning tananyagot a tanuló még nem aktiválta, az autósiskola a megfizetett e-learning tandíjat teljes egészében visszatéríti. A már aktivált és megkezdett e-learning tananyag díját az iskola nem téríti vissza. 
10. Elsősegélyvizsga és mentességek
Elsősegélynyújtás tanfolyam elvégzése és igazolás megszerzése egyénileg történik. Az autósiskola jelenleg nem szervez gyakorlati elsősegélynyújtó tanfolyamot. Az elsősegélyvizsgára a tanuló önállóan jelentkezik a Magyar Vöröskeresztnél, és a díjat közvetlenül a vizsgaszervező részére fizeti meg. A közúti elsősegélynyújtó vizsga díja 2026. január 1-jétől 20 900 Ft. Az elsősegélyvizsga igazolása vagy az azzal egyenértékű mentesség a vezetői engedély kiadásánál szükséges, de nem általános feltétele az elméleti vagy gyakorlati oktatás megkezdésének. A mentességet a 31/1992. (XII. 19.) NM rendelet és az egyéb alkalmazandó szabályok (24/2005. (IV. 21.) GKM rendelet 3. számú melléklet) alapján kell megállapítani.
Vizsgázni a Magyar Vöröskeresztnél hétköznapokon, az alábbi budapesti vizsgahelyszíneken lehet:
• 1130 Bp., Váci út 67.
• 1117 Bp., Erőmű u. 6.
Jelentkezés: https://voroskereszt.hu/elsosegely/vizsgak/ Tel.:+36-1/373-0730; 373-0444
11. A vezetői engedély kiadása
Az ezzel a kategóriával vezethető járművek: teljesítmény-korlátozás nélküli motorkerékpár.
A Vizsgaközpont a sikeres vizsgáról kiállított vizsgaigazolást az illetékes közlekedési igazgatási hatóság részére megküldi. A tanuló sikeres vizsgáját követően 3 munkanap után az okmányirodák bármelyikében igényelheti: érvényes személyi igazolvánnyal, lakcím kártyával, elsősegély elvégzését igazoló kártyával, orvosi alkalmassági igazolással, illetve – már meglévő – érvényes vezetői engedélyének bemutatásával. nem magyar állampolgároknak 6 hónapos tartózkodási engedély vagy állandó bejelentett lakcím igazolása szükséges.
ELSŐ VEZETŐI ENGEDÉLY AUTOMATIKUS HIVATALBÓLI KIÁLLÍTÁSA: Az első vezetői engedély automatikus hivatalbóli kiállításával kapcsolatos részletes tudnivalók, úgymint: - jogosultak köre, - az alábbi linken tekinthető meg: https://nyilvantarto.hu/hu/vezetoiengedely_automata_elso
12. A tanuló és a képző szerv jogai, kötelezettségei
12.1. A tanuló jogai
A képzési programról, a díjakról, a vizsgakövetelményekről és határidőkről előzetes, érthető tájékoztatás.
A teljesített tanórák és a képzés előrehaladásának szabályszerű dokumentálása és igazolása.
Indokolt panasz, kifogás vagy jogorvoslat előterjesztése a jogszabály szerinti fórumokhoz.
Iskolaváltás, a képzési igazolás határidőben történő kézhezvétele és a fel nem használt díjak elszámolása.
12.2. A tanuló kötelezettségei
Valós és naprakész jelentkezési, alkalmassági és kapcsolattartási adatok közlése; szükséges dokumentumok bemutatása.
A tantermi és gyakorlati órákon, illetve a vizsgákon az előírt feltételek szerinti részvétel.
A motoros védőfelszerelések biztosítása, az oktató biztonsági utasításainak betartása.
A díjak szerződés szerinti megfizetése és a teljesített órák megfelelő igazolása.
Az ötödik sikertelen forgalmi vizsga esetén, a tanulónak PÁV vizsgálaton kell részt venni. Az előírt vizsgálatokat a hatályos 41/2004. (IV. 7.) GKM rendelet tartalmazza.
12.3. A képző szerv kötelezettségei
Az iskola biztosítja a jogszabályi és engedélyezési előírásoknak megfelelő oktatást, az ahhoz szükséges oktatójárművet és helyszíneket, az oktatás dokumentálását, az előzetes és folyamatos tájékoztatást, a vizsgajelentkezéshez szükséges közreműködést és az előírt bizonylatolást. A vizsgaeredményre, a vizsgaidőpont tényleges kitűzésére vagy a vezetői engedély kiadására eredménygaranciát nem vállalhat.
13. Panaszkezelés és jogorvoslat
A panaszok kivizsgálásának felelőse Hartman Sándor iskolavezető. Panasz személyesen a 1134 Budapest, Kassák Lajos utca 32. szám alatt, telefonon (+36 70 883 8484), e-mailben (info@fordulatjogositvany.hu) vagy postai úton a székhely címén nyújtható be.
A panaszra a beérkezéstől számított 30 napon belül érdemi, írásbeli választ ad; elutasítás esetén indokolással és a jogorvoslati lehetőségekről szóló tájékoztatással.
13.1. Külső panasz- és jogorvoslati fórumok
	Szervezet
	Elérhetőség / illetékesség

	KAV – Közlekedési Alkalmassági és Vizsgaközpont
	info@kavk.hu; www.vizsgakozpont.hu

	Képzést engedélyező közlekedési hatóság
	KÖZLEKEDÉSI ÉS BERUHÁZÁSI MINISZTÉRIUM – Közúti Gépjármű-közlekedési Hatósági Főosztály; kepzes-kghf@kbm.gov.hu


A vizsga lebonyolításával vagy eredményével kapcsolatos jogorvoslati lehetőségek a Vizsgaközpont mindenkor hatályos vizsgaszabályzata és az alkalmazandó hatósági eljárási szabályok szerint vehetők igénybe.
KÖZLEKEDÉSI ÉS BERUHÁZÁSI MINISZTÉRIUM Közúti Gépjármű-közlekedési Hatósági Főosztály
Képzési terület ügyfélszolgálat helye: 1138 Budapest, Váci út 188. D épület földszint
Képzési terület e-mail címe: kepzes-kghf@kbm.gov.hu
Telefonszám: +36 (1) 477-1551
FELÜGYELETET ELLÁTÓ SZERVEZET MEGNEVEZÉSE, ELÉRHETŐSÉGEI
KAV Közlekedési Alkalmassági és Vizsgaközpont Képzésfelügyelet
1119 Budapest, Petzvál József utca 39. E-mail: kf-budapest@kavk.hu
14. Adatkezelés, dokumentumok és hatály
A tanulók személyes adatait a Fordulat Szolgáltató Kft. a képzésre, vizsgaszervezésre, számlázásra, jogszabályi adatszolgáltatásra és kapcsolattartásra vonatkozó előírások szerint kezeli. Az adatkezelés részleteit az iskola külön adatkezelési tájékoztatója tartalmazza. 
A vállalási feltételek az autósiskola honlapján és az ügyfélfogadó irodában elérhetők. A tanuló a vállalási feltételek megismerését és elfogadását a felnőttképzési szerződés aláírásával igazolja; külön aláírási oldal nem szükséges.
Kelt: Budapest, 2026.11.01.	Hartman Sándor iskolavezető

